Ufos plynaukštė

Ufos plynaukštė (, ) – plynaukštė Rusijoje, vidurio ir pietų Prieuralėje, Baškirijos, Permės krašto ir Sverdlovsko srities teritorijose, Ufos upės baseine. Būdingas aukštis 350–450 m, didžiausias – 517 m. Rytuose plynaukštę juosia iki 100 m aukščio skardis, o vakaruose leidžiasi palengva ir pereina į Rytų Europos lygumą.

Ufos plynaukštė sudaryta iš klinties, dolomito, smiltainio, paplitę karstiniai reiškiniai. Upės (Ufa, Juriuzanė, Ajus, Sarsas, Tiujis) teka giliais, skardingais slėniais. Paviršių dengia plačialapių ir tamsieji spygliuočių miškai.

 Šaltiniai 

Kategorija:Europos plynaukštės ir plokščiakalniai
Kategorija:Rusijos reljefas